Javni poziv za nabavku usluga - Usluge organizovanja i realizacije polumaturske ekskurzije

**PODACI O NARUČIOCU:**

JU OŠ „Blažo Jokov Orlandić“

PIB: 02002701

E-mail: skola@os-bjorlandic.edu.me

Telefon: 030/ 312-347

Internet adresa: os-blazojokov.me

Adresa: Ulica Mila Boškovića br.3, 85000 Bar

Kontakt: darko.jelic@polj-br.edu.me 067 483 261

**OPIS PREDMETA NABAVKE:** Usluge organizovanja i realizacije polumaturske ekskurzije

**PROCIJENJENA VRIJEDNOST NABAVKE:** 39.425,00 € sa PDVom

**USLOVI ZA UČEŠĆE U POSTUPKU I ZAHTJEVI U POGLEDU NAČINA IZVRŠAVANJA PREDMETA NABAVKE:**

U postupku nabavke može da učestvuje ponuđač koji posjeduje:

1. Licencu za obavljanje djelatnosti turističke agencije (TOUR-OPERATOR), koja je važeća u vrijeme realizacije eskurzije;

2. Licencu za javni prevoz putnika u unutrašnjosti ili međunarodnom drumskom saobraćaju, koja je važeća u vrijeme realizacije eskurzije. Ukoliko ponuđač (TOUR-OPERATOR) ne posjeduje Licencu za javni prevoz putnika u unutrašnjosti ili međunarodnom drumskom saobraćaju, potrebno je da uz ponudu dostavi ugovor sa licenciranim javnim prevoznikom putnika u unutrašnjosti ili međunarodnom drumskom saobraćaju, koja je važeća u vrijeme realizacije eskurzije i njegovu Licencu.

3. Jemstvo u obliku: neopozive bankarske garancije za dobro izvršenje usluga koja je plativa na prvi poziv i bez prigovora, polise osiguranja ili novčanog depozita na posebnom računu kod poslovne banke, shodno članu 17 Zakona turizmu i ugostiteljstvu ("Sl. list CG", br. 2/2018, 4/2018 - ispr., 13/2018, 25/2019, 67/2019, 76/2020);

4. Uvjerenje, potvrdu ili drugi akt nadležnog organa izdato na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj ovlašćeno lice tog privrednog subjekta ima prebivalište, radi utvrđivanja uslova da privredni subjekat (ponuđač) nije pravosnažno osuđivan i njegov izvršni direktor nije pravosnažno osuđivan za neko od krivičnih djela sa obilježjima:a) kriminalnog udruživanja; b) stvaranja kriminalne organizacije; c) davanje mita;č) primanje mita; ć) davanje mita u privrednom poslovanju; d) primanje mita u privrednom poslovanju; dž) utaja poreza i doprinosa; đ) prevare; e) terorizma; f) finansiranja terorizma; g) terorističkog udruživanja; h) učestovanja u stranim oružanim formacijama; i) pranja novca; j) trgovine ljudima; k) trgovine maloljetnim licima radi usvojenja; l) zasnivanja ropskog odnosa i prevoza lica u ropskom odnosu;

5. Uvjerenje, potvrdu ili drugi akt koji izdaje organ uprave nadležan za naplatu poreskih prihoda, odnosno nadležni organ države u kojoj privredni subjekat ima sjedište, radi utvrđivanja ispunjenosti uslova u pogledu izmirenja dospjelih obaveza po osnovu poreza i doprinosa za penzijsko i zdravstveno osiguranje, o kojima evidenciju vodi organ uprave nadležan za naplatu poreskih prihoda, odnosno nadležni organ države u kojoj privredni subjekat ima sjedište.

6. Garanciju ponude u iznosu od 2% procijenjene vrijednosti predmeta javne nabavke, kao garanciju ostajanja u obavezi prema ponudi u periodu do 30.04.2025.god. Garancija ponude će se aktivirati ako ponuđač: 1) odustane od ponude i/ili 2) odbije da potpiše ugovore o realizaciji polumaturske ekskurzije.

7. Početak izvršenja ugovora (polazak učenika na ekskurziju) je 29.09.2025.god.

8. Rok plaćanja: unaprijed, prije početka realizacije ugovora.

9. Način plaćanja: roditelji (staratelji) učenika ugovoreni iznos uplaćuju na račun izabranog ponuđača.

10. Način potpisivanja ugovora: roditelji (staratelji) učenika pojedinačno potpisuju ugovor sa izabranom agencijom.

11. Izabrana agencija će troškove za objavu ovog javnog poziva u štampanom mediju nadoknaditi Školi prije potpisivanja ugovora sa roditeljima učenika.

12. Ponuđač čija ponuda bude izabrana kao najpovoljnija je dužan da prije potpisivanja ugovora o nabavci dostavi Školi garanciju za dobro izvršenje ugovora, u iznosu od 10% od ugovorene vrijednosti ekskurzije, koja će se aktivirati ako je raskid ugovora nastao zbog neispunjenja ugovorenih obaveza nastalih činjenjem ili nečinjenjem ponuđača. Period važenja garancije za dobro izvršenje ugovora je do 10.10.2025.god.

NAPOMENA: Ponuđači su dužni da u svojoj ponudi dostave originalna dokumenta (ili njihove ovjerene kopije) koja su tražena u Uslovima za učešće u postupku nabavke (stavke 1., 2., 3., 4., 5. i 6.). Ukoliko Ponuđači u svojoj ponudi ne dostave ovjerene kopije traženih dokumenata i ukoliko ponuđači u svojoj ponudi ne prihvate sve zahtjeve u pogledu načina izvršavanja predmeta nabavke (od tačke 7. do tačke 12.), njihova ponuda biće odbijena kao neispravna.

**TEHNIČKA SPECIFIKACIJA PREDMETA NABAVKE:**

|  |  |  |
| --- | --- | --- |
| OPIS PREDMETA NABAVKE  | BITNE KARAKTERISTIKE PREDMETA NABAVKE | KOLIČINA |
| Polumaturska ekskurzija na relaciji: Bar - Zlatibor - Beograd - Novi Sad - Beograd - Kragujevac - Zlatibor - Bar | 1.dan: Polazak autobusom u 6 časova ispred Sportske dvorane “Topolica” u Baru, vožnja preko Podgorice, Mateševa, Kolašina, Bijelog Polja, dolazak u Prijepolje, obilazak Manastira Mileševa. Usputne pauze po potrebi. Nastavak putovanja prema Zlatiboru, dolazak na Zlatibor, smještaj u hotelu, ručak. Posle ručka upoznavanje Zlatibora, odlazak u Sirogojno, razgledanje Stopića pećine i Crkve Svetog Petra i Pavla. Večera, disko veče, noćenje.2. dan: Doručak, putovanje prema Beogradu, pauze po potrebi. Dolazak u Beograd, u pratnji stručnih vodiča obilazak stadiona Fudbalskog kluba “Crvena zvezda” i Muzeja stadiona, vizuelno stadion Fudbalskog kluba “Partizan”, obilazak Hrama Svetog Save, dolazak u hotel u centru grada, smještaj u hotelu, ručak. Poslije ručka obilazak Narodnog muzeja Srbije, slobodno vrijeme, Knez Mihajlova ulica i šoping, večera. Odlazak u razgledanje, šoping u tržnom centru “Galerija”, noćenje.3. dan: Doručak, organizovani odlazak na jednodnevni izlet za Sremske Karlovce i Novi Sad. Obilazak Sremskih Karlovaca: glavnog trga, crkve Sv. Nikole, centralnih trgova i užeg gradskog jezgra. Nastavak putovanja prema Petrovaradinu, obilazak Petrovaradinske tvrđave, organizovani obilazak centra Novog Sada, ručak. Povratak u Beograd, večera, zabava, noćenje.4. dan: Doručak, obilazak Beograda, napuštanje Beograda i odlazak u pravcu Kragujevca. Dolazak u Kragujevac, obilazak Memorijalnog centra “Šumarice” sa kustosom muzeja. Smještaj u hotelu, ručak. Odlazak u grad Kragujevac, obilazak grada i šoping, ostalo po izboru, povratak u hotel, večera, disko veče, noćenje.5. dan: Doručak, napuštanje hotela, odlazak u pravcu Čačka, pauze po potrebi. Odlazak na Mokru Goru, posjeta i razgledanje muzejsko-turističkog kompleksa “Šarganska osmica” i Drvengrada, odlazak u pravcu Zlatibora, ručak u hotelu. Nastavak putovanja prema Baru, dolazak u Bar u večernjim časovima. U cijenu uračunati: - Prevoz autobusom turističke klase, međunarodno osiguranje putnika, plaćene sve takse i drumarine, - Četiri puna pansiona + ručak poslednjeg dana na Zlatiboru,- Uračunate ulaznice za sve posjete, zabavne sadržaje, diskoteke i ostalo po programu, - Troškove vodiča i turističkog pratioca (predstavnika turističke agencije),- Troškove smještaja i ishrane u hotelima i restoranima po programu,- Dnevnice i gratise za nastavnike (1 nastavnik gratis na 20 učenika),- Gratise za dijecu sa posebnim potrebama,- Popuste za blizance (jedan od blizanaca plaća 50% od ugovorene cijene aranžmana) | 108učenika |

Napomena:

1. Ponuđači u svojoj ponudi moraju da prihvate kompletnu specifikaciju predmeta nabavke i ne smiju da je mijenjaju. Varijante ponude nisu dozvoljene i neće biti razmatrane.

2. Ponuđači u svojoj ponudi treba da dostave cijenu (izraženu sa PDVom) za cijelokupan predmet nabavke, kao i jediničnu cijenu po jednom učeniku.

3. Naručilac zadržava pravo da na ekskurziju u zavisnosti od interesovanja učenika, pošalje manji broj učenika po jediničnim cijenama iz ponude izabranog ponuđača.

**KRITERIJUMI ZA IZBOR NAJPOVOLJNIJE PONUDE:** Ekonomski najpovoljnija ponuda, po osnovu kriterijuma: odnos cijene i kvaliteta.

1. Ponude po podkriterijumu cijena vrednovaće se na sljedeći način:

Maksimalan broj bodova po podkriterijumu cijena je 90.

Broj bodova po podkriterijumu cijena određuje se po formuli:

Broj bodova(cijena) C =$ \frac{najniža ponuđena cijena}{ponuđena cijena}$ x 90

2. Ponude po potkriterijumu kvalitet (reference ponuđača) vrednovaće se bodovanjem referenci ponuđača na sljedeći način:

Maksimalan broj bodova po ovom potkriterijumu je 10.

Broj bodova po podkriterijumu kvalitet određuje se po formuli:

Broj bodova (kvalitet) K =$ \frac{broj dostavljenih referenci}{maksimalni broj dostavljenih referenci}$ x 10

Reference ponuđača dokazuju se dostavljanjem ovjerenih potvrda (ili njihovih ovjerenih kopija), od strane korisnika o uspješno izvršenim uslugama organizovanja - realizovanja đačkih ekskurzija u zemlji i inostranstvu, tokom 2021., 2022., 2023. i 2024. godine.

Ukupan broj bodova = broj bodova za ponuđenu cijenu (C) + broj bodova za kvalitet (K)

Ponuđač sa najvećim brojem bodova (C + K) će biti izabran kao prvorangirani.

Ako su dvije ili više ponuda jednako rangirane prema kriterijumu za izbor najpovoljnije ponude, kao ekonomski najpovoljnija ponuda biće izabrana ponuda koja je pristigla ranije.

Napomena:

Ponuda čija ponuđena cijena bude jednaka ili veća od procijenjene vrijednosti nabavke biće odbijena.

**NAČIN DOSTAVLJANJA PONUDE:**

Ponude se dostavljaju u zatvorenoj koverti, na kojoj se navodi: naziv i sjedište naručioca, naziv, sjedište i adresa ponuđača i naznake "Ponuda" i "Ne otvaraj prije roka za otvaranje ponuda".

Ponude se dostavljaju:

- neposredno na arhiv naručioca, na adresu: JU OŠ „Blažo Jokov Orlandić“, ulica Mila Boškovića br.3, 85000 Bar, radnim danima od 08,00 do 14,00 časova, a najkasnije do 31.03.2025.god. do 14,00 časova ili

- putem pošte ili nekog drugog operatera preporučenom pošiljkom, na adresu: JU OŠ „Blažo Jokov Orlandić“, ulica Mila Boškovića br.3, 85000 Bar, s tim što pošiljka mora biti uručena naručiocu najkasnije 31.03.2025.god. do 14,00 časova.

**JAVNO OTVARANJE PONUDA:**

Javno otvaranje ponuda, kome mogu da prisustvuju ovlašćeni predstavnici ponuđača, obaviće se u prostorijama JU OŠ „Blažo Jokov Orlandić“, na adresi JU OŠ „Blažo Jokov Orlandić“, ulica Mila Boškovića br.3, 85000 Bar, dana 31.03.2025.god. do 14,00 časova.

**ROK ZA DONOŠENJE ODLUKE O IZBORU NAJPOVOLJNIJE PONUDE:**

Krajnji rok za donošenje odluke o izboru najpovoljnije ponude je 10.04.2025. godine.